पाएं अपने शहर की ताज़ा ख़बरें और फ्री ई-पेपरडाउनलोड करें
मुलाना के रहने वाले पिता संजय कुमार व उसके बेटे अंकित शर्मा ने गांव के ही सोहन सिंह से चेक गणराज्य भेजने के नाम पर 9.50 लाख की धाेखाधड़ी कर दी। इस संबंध में एसएसपी काे मार्च 2021 में शिकायत दी थी। जांच के बाद अब मुलाना पुलिस ने केस दर्ज किया है। सोहन ने बताया कि संजय व अंकित 25 जून 2019 को उनके घर आए थे। उन्होंने बताया था कि वह विदेश भेजने का काम करते हैं। उस दाैरान उसने विदेश जाने से मना कर दिया था।
कुछ दिन फिर उसके घर आ गए। बेरोजगार हाेने के कारण वह उनकी बाताें में आ गया। पिता-पुत्र दाेनाें ने उसे चेक गणराज्य भेजने की बात कही। बाद में उन्होंने वहां से इटली या जर्मनी भेजकर काम दिलवाने की बात कही।
उन्होंने इसके लिए 10 लाख रुपए मांगे। शिकायतकर्ता ने शिकायत में बताया कि उसने अपने चाचा से 3 लाख रुपए उधार लिए और अपना पासपाेर्ट व 3 लाख रुपए पिता-पुत्र काे दे दिए। इसी तरह उसने वीजा लेने के लिए अलग-अलग तारीख में बैंक अकाउंट से भी पैसे दिए। कुल 9 लाख रुपए लेने के बाद उन्होंने उसे चेक गणराज्य का पेपर वीजा दिया, लेकिन उन्होंने कहा कि अभी काेरोना के कारण फ्लाइट बंद हैं। चेक गणराज्य की बजाय वह वाया दुबई उसे भेज देंगे।
उन्होंने दुबई का वीजा और वहां कुछ दिन हाेटल में रहने के लिए 50 हजार लिए। पैसे लेने के बाद उसे वीजा व टिकट दे दी। इसके बाद भी उसे विदेश भेजने में आनाकानी करते रहे। शक हुआ ताे उसने चेक गणराज्य व दुबई का वीजा और टिकट सब चेक करवाए तो सब नकली निकले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn